laion/Wikipedia-Exotic huggingface dataset:
ঐতিহাসিক মরুকরণ

ঐতিহাসিক দৃষ্টিকোণ থেকে মরুকরণ বা মরুভূমি গঠন প্রক্রিয়ার অধ্যয়নকেই বলা হয় ঐতিহাসিক মরুকরণ। অতীতে ধারণা করা হত যে ফসলি জমির অতিরিক্ত ব্যবহার মাটির আর্দ্রতা হ্রাস করে, তাই পরবর্তীতে উক্ত জমি মরুভূমিতে পরিণত হয়। জমিতে সবুজ আচ্ছাদনের পরিমাণ হ্রাস পাওয়া, খরার প্রকোপ বৃদ্ধি কিংবা ঘূর্ণিবাত (Wind erosion)- এগুলোও মরুকরণের নিয়ামক হিসেবে বিবেচিত হত। কিন্তু সম্প্রতি দেখা গেছে, মরুভূমিগুলোকে সবুজায়নের মাধ্যমে পূর্বের ভূমিরূপ ফিরিয়ে আনার সকল প্রচেষ্টা ব্যর্থতায় পর্যবসিত হয়েছে। এতে মরুকরণের প্রাচীন তত্ত্বগুলোর যথার্থতা নিয়েও অনেকে সংশয় প্রকাশ করেছেন। সাম্প্রতিক গবেষণা দাবি করছে, কোনো প্রচণ্ড বা প্রলয়ঙ্করী ঘটনাই মরুকরণের সূত্রপাত করে - কম বৃষ্টিপাতের ফলে সৃষ্ট খরা নয়। অতিরিক্ত বৃষ্টিপাতের ফলে সৃষ্ট বন্যার পানিতে পলি ধৌত হয়ে চলে যায়; এবং ঐতিহাসিক পূর্ব-ভূমধ্যসাগরীয় অঞ্চলে বাইজেন্টীয় যুগের শেষের দিকে এরকম প্রলয়ঙ্করী ঘটনা সংঘটিত হতে দেখা যায়। মরু এলাকায় বসতি হ্রাসের জন্য খরাকে দায়ী না করে এরকম ঘটনাপ্রবাহকেই দায়ী করা হয়েছে। ভূমধ্যসাগরীয় এলাকায় মরুকরণ প্রক্রিয়া রোমান ও বাইজেন্টীয় সাম্রাজ্যের ব্যাপক ধ্বংসের পরিচয়বাহী। রোমান ও বাইজেন্টীয় সাম্রাজ্যের জাঁকজমকপূর্ণ শহরগুলো কীভাবে এরূপ মরুভূমিতে পরিণত হলো, এ নিয়ে আলোচনা চলমান রয়েছে। কেউ কেউ বলছেন যে জনসংখ্যা বিস্ফোরণ ও যাযাবর জাতিগুলোর অধিক ভূমি ব্যবহার জমির সবুজ আচ্ছাদন সম্পূর্ণভাবে বিনষ্ট করে ও এর ক্ষয় ত্বরান্বিত করে। এ সকল ক্রিয়াকলাপের ফলে বৃষ্টিপাত হ্রাস পায়, যার দরুন ঐ ভূমি শেষাবধি মরুভূমিতে পরিবর্তিত হয়। তবে মরুকরণ প্রক্রিয়া প্রতিহত করা দুঃসাধ্য হওয়ায় এটি নিয়ে আদৌ অধিক পর্যালোচনার অবকাশ আছে কিনা- এ নিয়ে যথেষ্ট বিতর্ক রয়েছে। উদাহরণস্বরূপ বলা যায়- জর্ডানের জেরাশ শহরে কিং-তালাল বাঁধের নিকটস্থ এলাকায় ভূমিক্ষয় ও পলি সৃষ্টির প্রক্রিয়া প্রতিরোধের সকল প্রচেষ্টাই ব্যর্থ হয়। সেখানে ভূমি সংরক্ষণের জন্য বিশেষ যন্ত্র স্থাপিত হলেও ব্যাপক বৃষ্টি-ঝড়ের ফলে পলি সৃষ্টির প্রক্রিয়া সেটি আটকাতে পারেনি। এমনকি পুনর্বনায়নের চেষ্টাও সেখানে সফল হয়নি। পাইন গাছ অত্যন্ত দাহ্য হওয়ায় অগ্নিকাণ্ডের ঝুঁকিও বেড়ে যায়। তাই পশুচারণক্ষেত্রগুলো মরুভূমির অধিক সংবেদনশীল এলাকায় সরিয়ে নেওয়া হয়। জর্ডানে চলমান গবেষণা প্রকল্পগুলোর অনুসন্ধান অনুযায়ী নব্য দ্রায়াস যুগ ও সর্বশেষ বরফ যুগে জর্ডানের মূল ভূমিরূপ টেরা রোসার ক্ষয় শুরু হয়। এখান থেকে ধারণা করা হয়, ঐতিহাসিক আমলে ভূমির ব্যবহার অত্যন্ত সীমিত ছিল, যার ফলে মরুকরণে এটি প্রভাব সৃষ্টি করতে পারেনি। মরুকরণের পর জলবায়ু পরিবর্তনের প্রভাব নিয়ে যে বিষয়টি অবিচ্ছেদ্যভাবে জড়িত, সেটি হলো খরা। কোনো কোনো লেখক দাবি করেন বৃষ্টিপাত হ্রাসই ঐতিহাসিক পূর্ব-ভূমধ্যসাগরীয় অঞ্চলের মরুকরণের মূল কারণ। কেউ কেউ আবার ঐসকল এলাকায় বসতি নির্মাণের ধারাকেই মরুকরণের মূল কারণ হিসেবে দায়ী করেন। তবে বৃষ্টিপাত নিয়ে অধিক আলোচনা প্রকারান্তরে কৃষি উৎপাদনশীলতার ধরন নিয়ে অধিক আলোচনার পথ রুদ্ধ করে দেয়। বাইজেন্টীয় সাম্রাজ্যে এমন অনেক বৃষ্টিপাতের ঘটনা ঘটেছে, যেগুলো প্রলয়ঙ্করী হিসেবে আখ্যা পাওয়ার যোগ্য এবং মরুকরণে এরা খরার চেয়েও অধিক ভূমিকা রাখে । সেখানে জনসংখ্যা-ও ঠিক একই কারণে হ্রাস পেয়েছে। https://archive.org/details/in.ernet.dli.2015.77478 https://doi.org/10.1016%2Fj.quaint.2006.01.023 http://nbn-resolving.de/urn:nbn:de:kobv:co1-opus-3431
কোডিয়াক ডেইলি মিরর

কোডিয়াক ডেইলি মিরর হ'ল কোডিয়াক, আলাস্কার একটি দৈনিক পত্রিকা, ১৯৪০ সালের ১৫ ই জুন এই সংবাদপত্রটি প্রতিষ্ঠিত হয়েছিল। ১৯৯৯ সাল থেকে পত্রিকাটি ফেয়ারব্যাংকস ডেইলি নিউজ-মাইনারের মালিকানাধীন। "About Us"। Kodiak Daily Mirror। সংগ্রহের তারিখ ২০১৯-০৮-০৫।  "Fairbanks Daily News-Miner - About Us"। Newsminer.com। সংগ্রহের তারিখ ২০১৯-০৮-০৫।  দাপ্তরিক ওয়েবসাইট
কানাইঘাট থানা

কানাইঘাট থানা বাংলাদেশের সিলেট জেলার অন্তর্গত কানাইঘাট উপজেলার একটি থানা। ১৮৮০ সালে কানাইঘাট থানা প্রতিষ্ঠিত হয়। কানাইঘাট উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম কানাইঘাট থানার আওতাধীন। পৌরসভা: কানাইঘাট ইউনিয়নসমূহ: ১নং লক্ষ্মীপ্রাসাদ পূর্ব ২নং লক্ষ্মীপ্রাসাদ পশ্চিম ৩নং দীঘিরপাড় পূর্ব ৪নং সাতবাঁক ৫নং বড়চতুল ৬নং কানাইঘাট ৭নং দক্ষিণ বাণীগ্রাম ৮নং ঝিঙ্গাবাড়ী ৯নং রাজাগঞ্জ কানাইঘাট উপজেলা সিলেট জেলা "কানাইঘাট উপজেলার পটভূমি"। kanaighat.sylhet.gov.bd। জাতীয় তথ্য বাতায়ন। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  "ইউনিয়নসমূহ - কানাইঘাট উপজেলা"। kanaighat.sylhet.gov.bd। জাতীয় তথ্য বাতায়ন। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।
মরুজ বাস্তুতন্ত্র

মরুজ বাস্তুতন্ত্র ভূগোল এর এমন একটি অংশ যেখানে মরুভূমির জীবিত এবং মৃত অংশ গুলির ব্যাপারে জানা যায়।  মরু অঞ্চলের বিভিন্ন প্রাণীজগতের মধ্যে সম্পর্ক, যে আবহাওয়ায় তারা বাস করে, এবং প্রাকৃতিক পরিবেশের উপর অন্যান্য নির্জীব পদার্থের প্রভাবকে মরুজ বাস্তু তন্ত্রের মাধ্যমে ব্যাখ্যা করা হয়। মরু অঞ্চল মূলত শুস্ক অঞ্চল যেখানে মূলতঃ উষ্ণ আবহাওয়া বিরাজ করে, কিন্তু শীতল আবহাওয়াও এই অঞ্চলে বিরাজমান। পৃথিবীর প্রতিটি মহাদেশেই মরুঅঞ্চল অবস্থিত এবং পৃথিবীর বৃহত্তম মরুভূমি গুলি এন্টার্কটিকা, মধ্য প্রাচ্য, আর্কটিকা, এবং উত্তর আফ্রিকায় অবস্থিত।  মরু অঞ্চলে বিভিন্ন রকম আবহাওয়া এবং তাপমাত্রা লক্ষ্য করা যায়, যার মধ্যে সবচেয়ে গুরুত্বপূর্ণ হলো শুষ্ক, আধা শুষ্ক, উপকূলীয়, এবং শীতল। মরুভূমি অঞ্চলে সারা বছরই উষ্ণ জলবায়ু বিরাজ করে এবং এখানে বার্ষিক বৃষ্টিপাতের পরিমান ও অনেক কম। পাশাপাশি কম আদ্রর্তার ফলে মরু অঞ্চলে দিনের বেলা উচ্চ তাপমাত্রা এবং রাত্রিবেলা ব্যাপক তাপ ক্ষয় হয়। মরু অঞ্চলের বার্ষিক গড় তাপমাত্রা ২০- ২৫°C থাকে। কিন্তু চরম অবস্থায় তাপমাত্রা -১৮°C থেকে ৪৯°C পর্যন্ত হতে পারে।
দীঘিরপাড় ইউনিয়ন

দীঘিরপাড় ইউনিয়ন নামে বাংলাদেশে মোট ২টি ইউনিয়ন রয়েছে। যথা: দীঘিরপাড় ইউনিয়ন, টংগিবাড়ী; (মুন্সীগঞ্জ জেলা) দীঘিরপাড় ইউনিয়ন, বাজিতপুর; (কিশোরগঞ্জ জেলা) দীঘিরপাড় পূর্ব ইউনিয়ন; (কানাইঘাট, সিলেট) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জকিগঞ্জ থানা

জকিগঞ্জ থানা বাংলাদেশের সিলেট জেলার অন্তর্গত জকিগঞ্জ উপজেলার একটি থানা। ১৯৪৭ সালের ভারত-পাকিস্তান বিভক্তির সময় করিমগঞ্জ থানার যে সকল অঞ্চল তৎকালিন পূর্ব পাকিস্তানের অধীনে এসেছিল তা নিয়ে জকিগঞ্জ থানা প্রতিষ্ঠিত হয়। জকিগঞ্জ উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম জকিগঞ্জ থানার আওতাধীন। পৌরসভা: জকিগঞ্জ ইউনিয়নসমূহ: ১নং বারহাল ২নং বীরশ্রী ৩নং কাজলসার ৪নং খলাছড়া ৫নং জকিগঞ্জ ৬নং সুলতানপুর ৭নং বারঠাকুরী ৮নং কসকনকপুর ৯নং মানিকপুর জকিগঞ্জ উপজেলা সিলেট জেলা "জকিগঞ্জ উপজেলার পটভূমি"। zakiganj.sylhet.gov.bd। জাতীয় তথ্য বাতায়ন। ৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।  "ইউনিয়নসমূহ - জকিগঞ্জ উপজেলা"। zakiganj.sylhet.gov.bd। জাতীয় তথ্য বাতায়ন। ২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
খন্দকার গোলাম মোস্তফা

খন্দকার গোলাম মোস্তফা বাটুল (৩০ সেপ্টেম্বর ১৯৪৩–৩ সেপ্টেম্বর ২০২০) বাংলাদেশের রংপুর জেলার রাজনীতিবিদ, সাংবাদিক ও মুক্তিযোদ্ধা যিনি রংপুর-১১ আসনের সংসদ সদস্য ছিলেন। তিনি রংপুর থেকে প্রকাশিত দৈনিক দাবানল পত্রিকার সম্পাদক ও প্রকাশক ছিলেন। খন্দকার গোলাম মোস্তফা ৩০সেপ্টেম্বর ১৯৪৩ রংপুরের মিঠাপুকুরের বালারহাট ইউনিয়নের বুজরুক ঝালাই গ্রামে জন্মগ্রহণ করেন। তার পিতা মৃত মোজাম্মেল হক খন্দকার ছিলেন চিকিৎসক ও মাতা মৃত মাজেদা বেগম গৃহিণী। কোনাপাড়া প্রাথমিক বিদ্যালয় থেকে প্রাথমিক শিক্ষা সমাপ্তির পর ১৯৬০ সালে কৈলাশরঞ্জণ স্কুল থেকে মেট্রিকুলেশন পাস করেন। কারমাইকেল কলেজ থেকে উচ্চ মাধ্যমিক পাস করে রংপুর সরকারি কলেজ থেকে স্নাতক পাশ করেন। তার বড় ছেলে খন্দকার মোস্তফা মোর্শেদ ব্যবসায়ী, ছোট ছেলে খন্দকার মোস্তফা সরওয়ার সাংবাদিক, একমাত্র মেয়ে সোনিয়া মোস্তফা ২০ অক্টোবর ২০১৯ সালে মৃত্যুবরণ করেছেন। খন্দকার গোলাম মোস্তফা স্কুল থেকেই সাংবাদিকতা ও রাজনৈতিক জীবন শুরু করেন। ১৯৬৫-১৯৬৬ মেয়াদে রংপুর সরকারি কলেজের জিএস নির্বাচিত হন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। মুক্তিযোদ্ধে তিনি সরাসরি অংশগ্রহণ করেন। তিনি মুক্তিযুদ্ধ কালীন ভারতের সিতাই থেকে মুক্তিযুদ্ধের মুখপত্র "সাপ্তাহিক রণাঙ্গন " প্রকাশ করেন। পরবর্তীতে রংপুর থেকে ১৯৮১ সালে দৈনিক দাবানল ও সাপ্তাহিক মহাকাল প্রকাশনা শুরু করেন। ছিলেন রংপুর প্রেসক্লাবের সভাপতি। ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন রংপুর-১১ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে রংপুর জেলার সাধারণ সম্পাদক হিসেবে দায়িত্ব পালন করেন। ছিলেন রংপুর জেলা মোটর শ্রমিক ইউনিয়নের প্রতিষ্ঠাতা। খন্দকার গোলাম মোস্তফা ৩ সেপ্টেম্বর ২০২০ সালে রংপুর মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। রংপুরের মুন্সীপাড়া মুক্তিযোদ্ধা কবরস্থানে রাষ্ট্রীয় মর্যাদায় তাকে সমাহিত করা হয়। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।  রংপুর ব্যুরো (৪ সেপ্টেম্বর ২০২০)। "সাংবাদিকতায় উত্তরাঞ্চলের আলোকবর্তিকা বাটুল আর নেই"। দৈনিক যুগান্তর। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।  রংপুর, স্টাফ রিপোর্টার (৩ সেপ্টেম্বর ২০২০)। "দৈনিক দাবানল সম্পাদক ও সাবেক এমপি বাটুল আর নেই"। দৈনিক ইত্তেফাক। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।  "রংপুর জেলা, পত্রপত্রিকা"। বাংলাদেশ জাতীয় তথ্য বাতায়ন। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।  রংপুর অফিস (৪ সেপ্টেম্বর ২০২০)। "রংপুরে সাংবাদিক গোলাম মোস্তফা মারা গেছেন"। দৈনিক সমকাল। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
কলোরাডো মালভূমি

কলোরাডো মালভূমি, কলোরাডো মালভূমি প্রদেশ নামেও পরিচিত। এটি ইন্টারমন্টান মালভূমির একটি মরুভূমি অঞ্চল,এবং মোটামুটিভাবে দক্ষিণ-পশ্চিম মার্কিন যুক্তরাষ্ট্রের চার কোণ অঞ্চলে কেন্দ্রীভূত। এর পশ্চিমে কলোরাডো, উত্তর-পশ্চিমে মেক্সিকো, দক্ষিণ পূর্বে উটাহ, উত্তর অ্যারিজোনা, এবং নেভাদার দক্ষিণ-পূর্বে 336,700 কিলোমিটার (130,000 mi2) এলাকা জুড়ে।মোট এলাকার প্রায় ৯০% কলোরাডো নদী। এর প্রধান উপনদী গ্রীন, সান জুয়ান, এবং লিটল কলোরাডো । মালভূমির অধিকাংশ পানি রিও গ্রান্ডে এবং এর উপনদী দ্বারা নিষ্কাশন করা হয়। কলোরাডো মালভূমি মূলত মরুভূমি, বিক্ষিপ্ত ভাবে কিছু বন নিয়ে গঠিত। কলোরাডো মালভূমির দক্ষিণ-পশ্চিম কোণে কলোরাডো নদীর গ্র্যান্ড ক্যানিয়ন অবস্থিত। মালভূমির বেশিরভাগ প্রাকৃতিক দৃশ্য, চেহারা এবং ভূতাত্ত্বিক উভয় ইতিহাসে, গ্র্যান্ড ক্যানিয়নের সাথে সম্পর্কিত। এর পাথরে উজ্জ্বল শুষ্কতা এবং ক্ষয় এর কারণে "রেড রক কান্ট্রি" বলে । গম্বুজ, পাখনা, প্রবালপ্রাচীর, সংকীর্ণ নদী, প্রাকৃতিক সেতু, এবং স্লট ক্যানিয়ন মালভূমির অতিরিক্ত বৈশিষ্ট্য । কলোরাডো মালভূমি ওয়াশিংটন ডিসি মেট্রোপলিটন এলাকার বাইরে মার্কিন জাতীয় উদ্যান সার্ভিস (এনপিএস) ইউনিটের । এর নয়টি জাতীয় উদ্যানের মধ্যে রয়েছে গ্র্যান্ড ক্যানিয়ন, জায়ন, ব্রিস ক্যানিয়ন, ক্যাপিটল রিফ, ক্যানিয়নল্যান্ড, আর্চ, মেসা ভার্দে, এবং ভীত বন। এর ১৮টি জাতীয় স্মৃতিসৌধের মধ্যে রয়েছে ভাল্লুক কান, রেইনবো ব্রিজ, ডাইনোসর, হোভেনউইপ, উপাতকি, সানসেট ক্রেটার আগ্নেয়গিরি, গ্র্যান্ড সিঁড়ি-এসকালান্তে, প্রাকৃতিক সেতু, প্রাচীনউপত্যকা, চাকো সংস্কৃতি জাতীয় ঐতিহাসিক পার্ক এবং কলোরাডো জাতীয় স্মৃতিসৌধ।
গঙ্গা নদী শুশুক

গঙ্গা নদীর শুশুক হল ( বৈজ্ঞানিক নাম: Platanista gangetica gangetica) ভারত, বাংলাদেশ ও নেপালে প্রাপ্ত স্বাদু জলের শুশুক বা ডলফিনের একটি প্রজাতি । এ শুশুকপ্রজাতি প্রাথমিকভাবে গঙ্গা নদী ও ব্রহ্মপুত্র নদ এবং বাংলাদেশ ও নেপালের মাঝে প্রবাহিত তাদের শাখানদীগুলোতে দেখা যায়। বাংলাদেশে পদ্মা নদীতে গঙ্গা নদী শুশুকের অস্তিত্ব খুব কম হলেও মাঝে মাঝে তা দেখা যায়। ভারত সরকার গঙ্গা নদীর শুশুককে জাতীয় জলচর প্রাণী হিসেবে স্বীকৃতি দিয়েছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। Smith, B. D. and G. T. Braulik (2008). Platanista gangetica. 2008 IUCN Red List of Threatened Species. IUCN 2008. Retrieved on 14 December 2008. Database entry includes justification for why this species is endangered http://www.ddinews.gov.in/Homepage/Homepage+-+Headlines/DOLPHINS.htm[স্থায়ীভাবে অকার্যকর সংযোগ] বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৯ উইকিপ্রজাতিতে-এ বিষয় সম্পর্কিত তথ্য রয়েছে: গঙ্গা নদী শুশুক উইকিমিডিয়া কমন্সে গঙ্গা নদী শুশুক সংক্রান্ত মিডিয়া রয়েছে। শুশুক: বাংলাদেশের স্বাদুপানির বিপন্ন স্তন্যপায়ী US National Marine Fisheries Service Indus River Dolphin web page Video of 10 Dolphin Sitings by Humbal ওয়েব্যাক মেশিনে আর্কাইভকৃত ২৪ নভেম্বর ২০০৭ তারিখে ARKive - images and movies of the ganges river dolphin (Platanista gangetica) Convention on Migratory Species page on the Ganges River Dolphin Walker's Mammals of the World Online - Ganges River Dolphin ওয়েব্যাক মেশিনে আর্কাইভকৃত ১০ অক্টোবর ২০০৪ তারিখে World Wide Fund for Nature (WWF) - species profile for the Ganges River dolphin WDCS: dolphins and whales of west indi ocean ওয়েব্যাক মেশিনে আর্কাইভকৃত ১০ মে ২০০৯ তারিখে
আদা বুফফুলিনি

আদা বুফুলিনী (২৮ সেপ্টেম্বর ১৯১২ - ৩ জুলাই ১৯৯১) ছিলেন একজন ইতালিয়ান চিকিৎসক এবং ফ্যাসিস্ট বিরোধী প্রচারক। যিনি দ্বিতীয় বিশ্বযুদ্ধের সময় (Bolzano Transit Camp) বল্জানো ট্রানজিট ক্যাম্পে প্রতিরোধ আন্দোলনের নেতৃত্ব দিয়েছিলেন। আদা বুফুলিনী ১৯১২ সালে ইতালির ত্রিয়েস্তে জন্মগ্রহণ করেছিলেন। তিনি ১৮ বছর বয়সে মেডিসিনের উপর পড়তে মিলান চলে যান। তিনি ১৯৩৬ সালে স্নাতক ডিগ্রির পড়া শেষ করেন। তিনি (Bolzano Transit Camp) বল্জানো ট্রানজিট ক্যাম্পে যখন নির্বাসিত অবস্থায় কাজ শুরু করেন সেই সময় তার স্বামী কার্লো পিয়েরিনোর সাথে প্রথম সাক্ষাৎ হয়। তাঁরা উভয়েই সেখানে ফ্যাসিবাদ বিরোধী আন্দোলনের কাজ শুরু করেছিলেন। ১৯৪৩ সালের সেপ্টেম্বরে মাসে ফ্রেসকাটিতে বিমান হামলার ( Air raid on Frascati) পরে বাফুলিনী ইতালীয় সমাজতান্ত্রিক দলে যোগ দিয়েছিলেন। তিনি নভেম্বরে মিলানে আসে এবং কিছুদিন গোপন জীবনে বা অবস্থানে চলে গিয়েছিলেন। ১৯৪৪ সালের ৪ জুলাই বাফুলিনী মিলানে গ্রেপ্তার হয়েছিল। সেই সময় তিনি মারিয়া আরাতা নামে একজন সমাজতান্ত্রিক দলের কর্মীর বাড়িতে ছিলেন, সেখানে ইতালীয় সমাজতান্ত্রিক দলের বৈঠকে অংশ নেওয়ার জন্য। তাঁদের পুরো দলটিকে সান ভিটোর (San Vittore) কারাগারে নিয়ে যাওয়া হয়েছিল, যেখানে বুফুলিনী দুই মাস ধরে ছিলেন। তারপরে তাকে বলজানো ট্রানজিট ক্যাম্পে নির্বাসন দেওয়া হয়েছিল, যেখানে তিনি লেজার ইনফার্মারিতে একজন ডাক্তার হিসাবে কাজ করেছিলেন। বাফুলিনি বলজানোতে প্রতিরোধ আন্দোলনের নেতৃত্ব দিয়েছিলেন এবং লেলিও বাসোর সাথে যোগাযোগ রাখেন। বলজানোতে তিনি কমিউনিস্ট নেতা কার্লো ভেনগোনির সাথেও দেখা করেছিলেন। ১৯৪৫ সালের ফেব্রুয়ারিতে, স্কুটস্টাফেল (Schutzstaffel) জেলে বাফুলিনীকে আটকে রাখা হয়। ২০০৮ সালে, বলজানো শিবিরের মুক্তির ৬৩তম বার্ষিকীতে বলজানোতে একটি রাস্তা বাফুলিনীর নামে উৎসর্গ করা হয়। বুফুলিনী, আদা, দ্য বলজানো লেজার (Buffulini, Ada, The Bolzano Lager) (১৯৭৬) "Ada Buffulini" (ইতালীয় ভাষায়)। ANPI। সংগ্রহের তারিখ ২৩ ডিসেম্বর ২০১৮।  "Bolzano dedica una via ad Ada Buffulini, ex deportata in via Resia"। deportati.it (ইতালীয় ভাষায়)। ৯ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  Luzzatto, Sergio (২৪ এপ্রিল ২০১৫)। "Compagna Ada, una vita avanti"। Il Sole 24 Ore (ইতালীয় ভাষায়)। সংগ্রহের তারিখ ২৩ ডিসেম্বর ২০১৮।  "Don Mauro Bonzi e i deportati di Legnano nei lager nazisti"। Legano News (ইতালীয় ভাষায়)। ১৫ মার্চ ২০১৮। সংগ্রহের তারিখ ২৩ ডিসেম্বর ২০১৮।  "Il giorno dell'arresto di Ada" (ইতালীয় ভাষায়)। venegoni.it। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  "L'attività di Ada Buffulini a Bolzano" (ইতালীয় ভাষায়)। venegoni.it। ৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৮।  "The Bolzano Lager, by Ada Buffulini (1976)"। deportati.it। ১৯৭৬। সংগ্রহের তারিখ ২৪ ডিসেম্বর ২০১৮।
আব্দুল মোত্তালিব খান পাঠান

আব্দুল মোত্তালিব খান পাঠান বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন ময়মনসিংহ-১৪ আসনের সংসদ সদস্য ছিলেন। আব্দুল মোত্তালিব খান পাঠান নেত্রকোণার বারহাট্টার নোয়াগাঁও গ্রামে জন্মগ্রহণ করেন। আব্দুল মোত্তালিব খান পাঠান ১৯৭০-১৯৭১ মেয়াদে বারহাট্টা থানা ছাত্রলীগের সভাপতি ছিলেন। ১৯৭২- ১৯৭৮ মেয়াদে বারহাট্টা থানা জাতীয় সমাজতান্ত্রিক দলের সভাপতি এবং ১৯৭৮- ১৯৭৯ সালে নেত্রকোণা মহকুমা জাসদের ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি জাতীয় সমাজতান্ত্রিক দলের প্রার্থী হিসেবে তৎকালীন ময়মনসিংহ-১৪ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি নেত্রকোণা-২ আসন থেকে পরাজিত হয়েছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "বারহাট্টা উপজেলা, প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
ইশ্মায়েল

ইশ্মায়েল বা ইসমাʿঈল (হিব্রু ভাষায়: יִשְׁמָעֵאל‎ Yīšmāʿēʿl; গ্রিক: Ἰσμαήλ Ismaḗl; আরবি: إِسْمَاعِيْل, প্রতিবর্ণীকৃত: ʾIsmāʿīl; লাতিন: Ismael) হলেন তানাখ ও কোরআনে উল্লিখিত একজন ব্যক্তিত্ব এবং ইহুদিধর্ম, খ্রিষ্টধর্ম ও ইসলাম অনুসারে অব্রাহামের প্রথম পুত্র। তিনি অব্রাহাম ও সারার মিস্রীয়া দাসী হাগারের গর্ভে জন্মগ্রহণ করেছিলেন (আদিপুস্তক)। আদিপুস্তক অনুসারে, তিনি ১৩৭ বছর বয়সে মৃত্যুবরণ করেন (আদিপুস্তক)। খ্রীষ্টীয় ও ইসলামি ঐতিহ্য ইশ্মায়েলকে ইশ্মায়েলীয় ও আরব জাতির পূর্বপুরুষ এবং কায়দারের পিতৃকুলপতি বিবেচনা করে। মুসলিম ঐতিহ্য অনুসারে নবী ইসমাইল ও তার মাতা হাজেরা মক্কার কাবার নিকটে অর্ধবৃত্তাকার হিজর ইসমাইল দেয়াল দ্বারা সীমানির্দেশিত অঞ্চলে সমাহিত রয়েছেন। বাইবেলে তার উল্লেখ ইশমায়েল নামে, সেখানে তার পিতার নাম উচ্চারিত হয় 'আব্রাহাম' হিসেবে। ইসমাঈলের পিতা ইব্রাহীমকে [আ.] ঈশ্বর (আল্লাহ) বলেছিলেন, "তোমার সবচাইতে প্রিয় বস্তু আল্লাহর রাস্তায় কুরবাণী করো"; তখন তিনি একে একে দুম্বা, উট ইত্যাদি কুরবাণী করার পরও যখন দেখলেন আল্লাহর পক্ষ থেকে সেই একই বাণী আসছে, তখন তিনি তার স্বীয় পুত্র ইসমাইলকে কুরবাণী দেওয়ার জন্য সম্পূর্ণ প্রস্তুতি গ্রহণ করলেন, ঠিক তখনই আল্লাহর পক্ষ থেকে দেবদূতের (ফেরেশতার) মাধ্যমে ইব্রাহীমকে পরীক্ষায় উত্তীর্ণ ঘোষণা করলেন এবং পুত্র ইসমাইলের স্থলে দুম্বা শুইয়ে দিলেন, আর তখন থেকেই মুসলমানদের ওপর নির্দিষ্ট নিসাব অনুযায়ী বৎসরে একবার উট, দুম্বা, গরু ইত্যাদি কুরবাণী করা ওয়াজিব হয়ে যায়। এই বাইবেলীয় ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় বাইবেলীয় শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। Gibb, Hamilton A.R. and Kramers, J.H. (1965). Shorter Encyclopaedia of Islam. Ithaca: Cornell University Press. pp. 191–98. উইকিমিডিয়া কমন্সে ইশ্মায়েল সংক্রান্ত মিডিয়া রয়েছে। Genealogy from Adam to the Twelve Tribes Ishmael in Islam ওয়েব্যাক মেশিনে আর্কাইভকৃত ২৮ আগস্ট ২০১৪ তারিখে The Jewish Encyclopedia: Ishmael. Biographical Study on Ishmael "Ismael"। ক্যাথলিক বিশ্বকোষ। নিউ ইয়র্ক: রবার্ট অ্যাপলটন কোম্পানি। ১৯৯৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ishmael in Bahá'í Faith
গার্লফ্রেন্ড (২০০৪-এর চলচ্চিত্র)

গার্লফ্রেন্ড হচ্ছে ২০০৪ সালে মুক্তিপ্রাপ্ত একটি নারী সমকামিতা-কাহিনী বিশিষ্ট ভারতীয় হিন্দি চলচ্চিত্র। করণ রাজদানের পরিচালনায় চলচ্চিত্রটিতে ঈশা কোপিকর এবং অমৃতা অরোরা সমকামী মহিলা চরিত্রে অভিনয় করেছিলেন, এছাড়াও আরেকটি চরিত্রে ছিলেন আশীষ চৌধুরী। চলচ্চিত্রটির পরিচালক ছিলেন করণ রাজদান যিনি কাহিনীও লিখেছিলেন। তানিয়া আর স্বপ্না বান্ধবী কিন্তু তানিয়া মনে মনে স্বপ্নাকে ভালোবাসে যেটা স্বপ্না জানেনা, একদিন স্বপ্নার জীবনে রাহুল নামের একটি পুরুষ আসে, আর স্বপ্না তাকে ভালোওবেসে ফেলে তবে তানিয়ার এটা দেখে মেজাজ গরম হয়; এমনিতেই তানিয়া পুরুষদেরকে দেখতে পারেনা আবার স্বপ্নার জীবনে একজন পুরুষ এটা তানিয়ার মনকে হিংস্র করে তোলে, সে রাহুলকে খুন করতে যেয়ে একটি দুর্ঘটনা বশত নিজেই মারা যায়। ঈশা কোপিকর - তানিয়া অমৃতা অরোরা - স্বপ্না আশীষ চৌধুরী - রাহুল Nairita Mukherjee (৩ জানুয়ারি ২০১৯)। "From 'Girlfriend' to 'Ek Ladki Ko Dekha Toh Aisa Laga': How Bollywood handles lesbianism"। dailyo.in।  Hemchhaya De (৩০ মে ২০১৬)। "Out of the closet"। femina.in।  ইন্টারনেট মুভি ডেটাবেজে গার্লফ্রেন্ড (ইংরেজি)
২০১৫–১৬ শ্রীলঙ্কা ক্রিকেট দলের নিউজিল্যান্ড সফর

শ্রীলঙ্কা ক্রিকেট দল দুইটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০১৫ থেকে জানুয়ারি ২০১৬-এ অনুষ্ঠিত হয়। | venue = বেয় ওভাল, মাউন্ট মাউঙ্গানুই Sri Lanka won the toss and elected to field. Danushka Gunathilaka (SL) made his T20I debut. নিউজিল্যান্ড টসে জিতে ফিল্ডিংয়ের সিদ্ধান্ত নেয়। মার্টিন গাপটিল দ্বিতীয় নিউজিল্যান্ডের হয়ে চতুর্থ সার্বিকভাবে ১,৫০০ টি-টোয়েন্টি আন্তর্জাতিক রানে পৌঁছেছেন। কলিন মানরো সর্বকালের দ্বিতীয় দ্রুততম ফিফটি এবং একজন নিউজিল্যান্ডের (১৪ বলে) দ্বারা দ্রুততম রান করেছিলেন। শ্রীলঙ্কা ১২০ মাস পর টি২০আই আন্তর্জাতিক দলের র‌্যাঙ্কিংয়ে তাদের প্রথম স্থানটি হারিয়েছে।
দ্বীননাথ রামনারায়ণ

দ্বীননাথ রামনারায়ণ (ইংরেজি: Dinanath Ramnarine; জন্ম: ৪ জুন, ১৯৭৫) চাগুয়ানাস এলাকায় জন্মগ্রহণকারী ত্রিনিদাদ ও টোবাগীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্ন থেকে ২০০০-এর দশকের সূচনালগ্ন পর্যন্ত সালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ লেগ-ব্রেক বোলিং করতেন। এছাড়াও, বামহাতে নিচেরসারিতে ব্যাটিং করতেন তিনি। ১৯৯৩-৯৪ মৌসুম থেকে ২০০২-০৩ মৌসুম পর্যন্ত দ্বীননাথ রামনারায়ণের প্রথম-শ্রেণীর খেলোয়াড়ী জীবন চলমান ছিল। কিছুটা হঠাৎ আলোর ঝলকানীর ন্যায় তার খেলার জগতে আবির্ভাব ঘটে। তবে, গড়পড়তা ক্রীড়াশৈলী প্রদর্শনের পাশাপাশি দল নির্বাচকমণ্ডলী উপেক্ষার কারণে মাত্র ২৮ বছর বয়সে বেশ অনেক পূর্বেই খেলোয়াড়ী জীবন থেকে তাকে অবসর গ্রহণ করতে হয়। ত্রিনিদাদের পক্ষে ধারাবাহিকভাবে সুন্দর খেলা উপহার দিয়েছিলেন। সমগ্র খেলোয়াড়ী জীবনে বারোটি টেস্ট ও চারটিমাত্র একদিনের আন্তর্জাতিকে অংশগ্রহণ করেছেন দ্বীননাথ রামনারায়ণ। ২৭ ফেব্রুয়ারি, ১৯৯৮ তারিখে জর্জটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৭ ফেব্রুয়ারি, ২০০২ তারিখে শারজায় পাকিস্তান দলের বিপক্ষে সর্বশেষ টেস্টে অংশ নেন তিনি। ২০০১-০২ মৌসুমে পাকিস্তানের বিপক্ষে সর্বশেষ টেস্ট খেলায় অংশ নেন। দলীয় অধিনায়ক কার্ল হুপারের সাথে মাঠে মতানৈক্যের পরিবেশ সৃষ্টি করেন। টেস্টে তার বোলিং গড়ে ৩০-এর কোটায় ছিল। অংশগ্রহণকৃত ১২ টেস্টে ৪৫ উইকেট দখল করেন। এ উইকেট প্রাপ্তির সাথে তুলনান্তে অন্য যে-কারোর সাথে বেশি উইকেট পেয়েছিলেন। ক্রিকেট খেলা থেকে থেকে অবসর গ্রহণের পর প্রশাসনের দিকে ঝুঁকে পড়েন। ব্যক্তিগত উন্নয়ন কার্যক্রম প্রতিষ্ঠা করে দেড় শতাধিক প্রথম-শ্রেণীর খেলোয়াড়ের আর্থিক সুবিধায় অংশ নেন। অবসর গ্রহণের পর ওয়েস্ট ইন্ডিজ প্লেয়ার্স অ্যাসোসিয়েশনের (ডব্লিউআইপিএ) সাথে যুক্ত থাকেন। ফেডারেশন অব ইন্টারন্যাশনাল ক্রিকেটার্স অ্যাসোসিয়েশনের (ফিকা) পরিচালনা পরিষদের সদস্য তিনি। ২০০৭ সালে জুলিয়ান হান্টের আমন্ত্রণে ডব্লিউআইসিবি বোর্ডে দুই বছরের জন্যে অংশ নেন। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ৯ সেপ্টেম্বর ২০২০।  "West Indies – Test Bowling Averages"। ESPNCricinfo। সংগ্রহের তারিখ ৯ সেপ্টেম্বর ২০২০।  সুনীল নারাইন রামনরেশ সারওয়ান ওয়েস্ট ইন্ডিয়ান টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান প্রথম-শ্রেণীর ক্রিকেট দলসমূহের বর্তমান তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে দ্বীননাথ রামনারায়ণ (ইংরেজি) ক্রিকেটআর্কাইভে দ্বীননাথ রামনারায়ণ (সদস্যতা প্রয়োজনীয়) (ইংরেজি)
দাউদ পাবলিক স্কুল এন্ড কলেজ

দাউদ পাবলিক স্কুল এন্ড কলেজ যশোর দেশের দক্ষিণবঙ্গের অন্যতম প্রাচীন ও স্বনামধন্য শিক্ষাপ্রতিষ্ঠান। প্রতিষ্ঠানটি যশোর সেনানিবাসে অবস্থিত বাংলাদেশ সরকারের প্রতিরক্ষা মন্ত্রণালয়ের সামরিক ভূমি ও সেনানিবাস অধিদপ্তর এবং বাংলাদেশ সেনাবাহিনী কর্তৃক পরিচালিত॥ পাকিস্তান শাসনামলে ক্যান্টনমেন্ট এক্সিকিউটিভ অফিসার ও ব্যাবসায়ী দাউদ গ্রুপ অব ইন্ডাস্ট্রিস-এর সহযোগিতায় ১৯৫৯ সালের ৩ সেপ্টেম্বর বিদ্যালয়টি প্রতিষ্ঠিত হয়। ১৯৬৪ সালে এসএসসি ও ১৯৬৯-৭০ সালে এই শিক্ষাপ্রতিষ্ঠানে একাদশ-দ্বাদশ শ্রেনি চালু হয়। ১৯৮৩ সালে প্রতিষ্ঠানটি থেকে কলেজ সেকশন আলাদা হয়ে 'যশোর ক্যান্টনমেন্ট কলেজ' নামে পৃথক একটি প্রতিষ্ঠান হিসেবে আত্মপ্রকাশ করে যা পূর্বে দাউদ পাবলিক এরই কলেজ সেকশন ছিল। পরবর্তিতে পুনঃরায় দাউদ পাবলিকে কলেজ সেকশন চালু হয়। বর্তমানে দাউদ পাবলিক স্কুল এন্ড কলেজে প্রথম শ্রেনী থেকে দ্ধাদশ শ্রেনী পর্যন্ত পাঠদান করানো হয়। দাউদ পাবলিক স্কুল এন্ড কলেজ যশোর ক্যান্টনমেন্টে অবস্থিত। ১৮.৭১ একর ভূমির উপর বিদ্যালয়টি অবস্থিত। এ বিদ্যালয়ে রয়েছে ৫০০ আসন বিশিষ্ট একটি অডিটোরিয়াম, একটি গ্রন্থাগার, কম্পিউটার ল্যাব, বিভিন্ন বিষয়ের পরীক্ষাগার, ছয়টি খেলার মাঠ এবং শিক্ষার্থী পরিবহনের জন্য ৪টি বাসসহ প্রথিষ্ঠানের মোট ১২টি পরিবহন রয়েছে।প্রশাসনিককাজে ব্যবহারের জন্য ২টি মাইক্রোবাস রয়েছে। এই বিদ্যালয়টি প্রতিবছর বার্ষিক ক্রীড়া প্রতিযোগিতা এবং বার্ষিক সাংস্কৃতিক অনুষ্ঠান এর আয়োজন করে থাকে। এ ছাড়া প্রায়ই বিতর্ক প্রতিযোগিতা, রচনা প্রতিযোগিতা, হাতের লেখা প্রতিযোগিতা ইত্যাদি হয়ে থাকে। "Dawoodd Public School & College, Jessore"। www.dpsc.edu.bd। সংগ্রহের তারিখ ২০১৮-০৫-০২।